فارسلارين سرخ  جامگان و يا خرميان ، عربلرين الحمرا دئديگي آذربايجان آلدونلارينين تاريخي داها اوللره گئديب چاتير . آذربايجانين ايگين اوغلو بابك دوورنده عرب استعلاسينا قارشي مبارزه ده آلدونلارين مبارزه سي ان شدتلي حدده چاتير . آلدونلار هله حضرت علي (نين) دوورونده مختلف محاربه لرده اشتراك ائتميش ، كربلا فاجعه سينده ايسه اونلارين 12-10 نفري اشتراك ائتميش، امام حسين (ع) نين قتله يئتيرمله سيدن سونرا انتقام آلماق مقصدي ايله آذربايجان آلدونلاري «مختار بن ابو عبيد ثقفي» نين عصيانينا قوشولدولار. آذربايجان توركجه سي ايسه مختارين  قوشونونودا حاكيم ديل ايدي. «اخبار الطول» اثرينين مولفي ابوحنيفه دينوري، شام اوردوسوندان مختارين اوردوسونا سيغينميش عمير بن حبابين ديليندن يازير كي او مختارين اوزنون سركرده لريندن اولان «ابراهيم بن مالك اشتر» له گوروشده اونا دئدي سنين قوشونونا قاتيلاندان غصه م آرتيب، اونا گؤره كي عربجه دانيشيق ائشيتميرم.(1)